CELEX: 32011R0321
Language: sk
Date: 2011-04-01 00:00:00
Title: Vykonávacie nariadenie Komisie (EÚ) č. 321/2011 z  1. apríla 2011 , ktorým sa mení a dopĺňa nariadenie (EÚ) č. 10/2011, pokiaľ ide o obmedzenie používania Bisfenolu A v plastových fľašiach na dojčenskú výživu  Text s významom pre EHP

2.4.2011   
            
            
               SK
            
            
               Úradný vestník Európskej únie
            
            
               L 87/1
            
         VYKONÁVACIE NARIADENIE KOMISIE (EÚ) č. 321/2011
   z 1. apríla 2011,
   ktorým sa mení a dopĺňa nariadenie (EÚ) č. 10/2011, pokiaľ ide o obmedzenie používania Bisfenolu A v plastových fľašiach na dojčenskú výživu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (1), a najmä na jeho článok 18 ods. 3,
   po porade s Európskym úradom pre bezpečnosť potravín,
   keďže:
   
               (1)
            
            
               Smernicou Komisie 2011/8/EÚ (2) sa zmenila a doplnila smernica 2002/72/ES (3), ktorá sa týka plastových materiálov a výrobkov, ktoré prichádzajú do styku s potravinami, tak, že sa obmedzilo používanie Bisfenolu A (2,2-bis(4-hydroxyfenyl)propánu) v polykarbonátových fľašiach na dojčenskú výživu.
            
         
               (2)
            
            
               Smernicu 2002/72/ES nahradí 1. mája 2011 nariadenie Komisie (EÚ) č. 10/2011 zo 14. januára 2011 o plastových materiáloch a predmetoch určených na styk s potravinami (4).
            
         
               (3)
            
            
               Nariadenie (EÚ) č. 10/2011 neobsahuje obmedzenia týkajúce Bisfenolu A, ktoré zaviedla smernica 2002/72/ES po jej zmene a doplnení smernicou 2011/8/EÚ.
            
         
               (4)
            
            
               Nariadenie (EÚ) č. 10/2011 by sa preto malo zmeniť a doplniť tak, aby obsahovalo obmedzenia týkajúce sa používania Bisfenolu A.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V tabuľke 1 prílohy I k nariadeniu (EÚ) č. 10/2011 sa do položky týkajúcej sa čísla látky 151, názov látky „2,2-bis(4-hydroxyfenyl)propán“ v stĺpci 10 („Obmedzenia a špecifikácie“) vkladá tento text:
   
      „Nepoužívať na výrobu polykarbonátových fliaš na dojčenskú (5) výživu (6).
   
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. mája 2011, pokiaľ ide o zákaz výroby plastových materiálov a predmetov určených na styk s potravinami, ktoré nespĺňajú toto nariadene.
   Uplatňuje sa od 1. júna 2011, pokiaľ ide o zákaz uvádzania na trh a dovoz plastových materiálov a predmetov, ktoré nespĺňajú toto nariadene, do Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. apríla 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 338, 13.11.2004, s. 4.
   
      (2)  Ú. v. EÚ L 26, 29.1.2011, s. 11.
   
      (3)  Ú. v. ES L 220, 15.8.2002, s. 18.
   
      (4)  Ú. v. EÚ L 12, 15.1.2011, s. 1.
   
      (5)  Dojča ako sa definuje v článku 2 smernice 2006/141/ES.
   
      (6)  Toto obmedzenie sa uplatňuje od 1. mája 2011, pokiaľ ide o výrobu, a od 1. júna 2011, pokiaľ ide o uvádzanie na trh a dovoz do Únie.“